ultúrneho a prírodného dedičstva UNESCO. O zápis sa uchádza 37 pamiatok. Slovensko má v hre Levoču s výnimočným dielom Majstra Pavla.
LEVOČA. Od roku 1993 sa nálepkou UNESCO môže pýšiť Spišský hrad a okolie. Ak bude v tomto roku Slovensko úspešné, vo svetovom zozname pribudne zápis Lokalita Levoča, Spišský hrad a asociované pamiatky okolia. Vedenie mesta sa oficiálne dozvie výsledok v posledných júnových dňoch.
Dve návštevy
Snahy Levoče dostať sa do elitného svetového klubu výnimočných pamiatok sa datujú už niekoľko rokov.
"V roku 2007 sa odovzdali ratifikačné listiny na Ministerstvo zahraničných vecí SR, ktoré ich posunulo komisii pri UNESCO sídliacej v Paríži. V priebehu rokov 2007 a 2008 k nám vyslala komisia dve hodnotiace návštevy. V oboch prípadoch skonštatovali, že Levoča má dostatok historických pamiatok, aby bola zapísaná v zozname UNESCO," povedal pre Korzár primátor Levoče Miroslav Vilkovský (Smer). Podľa jeho názoru zo spektra pamiatok v meste stojí za pozornosť najmä obranný hradbový systém.
Levoča už v zozname mala byť
Podľa historika Ivana Chalupeckého mala byť Levoča v spomínanom zozname už dávno. "Je hanbou, že tam figuruje napríklad Spišské Podhradie a Levoča nie," upresnil. Podľa neho Levoča je výnimočná napríklad najvyšším gotickým oltárom na svete, ktorý je umiestnený v Chráme sv. Jakuba. Meria 18,62 metra, jeho autorom je Majster Pavol. "Je tu ešte desať gotických a renesančných oltárov, stredoveká architektúra v meste a kruhové námestie, takzvaný rínok. Levoča patrila v stredoveku medzi najvýznamnejšie kráľovské slobodné mestá v tamojšom Uhorsku," vysvetlil I. Chalupecký.
Levoča a stredovek
Podobne ako tento historik, aj riaditeľka Spišského múzea v Levoči Mária Novotná zastáva názor, že Levoča už mala byť zapísaná v zozname UNESCO. "Absolvovala som niekoľko pracovných stretnutí v čase, keď bol do tohto zoznamu zapísaný Spišský hrad a okolie. Už vtedy sa nás odborníci pýtali, prečo sa o zápis neuchádza aj Levoča," priblížila M. Novotná. Ako dodala, Levoča a jej okolie sú výnimočné aj tým, že sa tu dá jasne vidieť, ako sa rozvíjal stredovek.
Fakty
O Unesco
n UNESCO je Organizácia Spojených národov pre výchovu, vedu a kultúru (v angličtine United Nations Educational, Scientific and Cultural Organization).
n Lokalita Svetové dedičstvo UNESCO je špecifická lokalita, ktorá bola navrhnutá ako kandidát medzinárodného programu svetového dedičstva spravovaného UNESCO. Cieľom programu je katalogizovať a zachovať kultúrne a prírodné miesta mimoriadneho významu ako spoločné dedičstvo ľudstva. Vybrané lokality môžu po splnení určitých podmienok získať prostriedky z Fondu svetového dedičstva. Program bol založený na základe Dohody o ochrane svetového kultúrneho a prírodného dedičstva prijatej na konferencii UNESCO 16. novembra 1972, ktorá sa uskutočnila v Paríži.
n Slovensko má v zozname UNESCO centrá historických miest Banská Štiavnica a Bardejov, pamiatkové zóny rodinných domov vo Vlkolínci, drevené kostolíky na východe krajiny, Spišský hrad a okolie. Z prírodných pamiatok sa do zoznamu dostali jaskyne Slovenského krasu a pralesy na severovýchode Slovenska.
Internet